**Súhrnná správa o účasti zástupcu stavovskej alebo profesijnej organizácie na teoretickej časti odbornej zložky maturitnej skúšky, praktickej časti odbornej zložky maturitnej skúšky, absolventskej skúške alebo záverečnej skúške**

Štátny inštitút odborného vzdelávania (čiastková aktivita 2.1.5.) v súvislosti s národným projektom ,,Rozvoj stredného odborného vzdelávania“ vypracoval na základe správ o účasti zástupcu stavovskej organizácie alebo profesijnej organizácie na ukončovaní štúdia na stredných odborných školách v školskom roku 2013/2014, ktoré predložili stavovské a profesijné organizácie súhrnnú správu.

Pre získanie údajov za účelom vypracovania súhrnnej správy stavovské organizácie a profesijné organizácie, v súlade s čl. 6 ods. 4 „Metodiky účasti zástupcu stavovskej organizácie alebo profesijnej organizácie na teoretickej časti odbornej zložky maturitnej skúšky, praktickej časti odbornej zložky maturitnej skúšky, absolventskej skúške alebo záverečnej skúške“ predložili správy o ich účasti na ukončovaní štúdia, uviedli kvantitatívne ukazovatele vo vzťahu k jednotlivým odborom vzdelávania, predložili návrhy a odporúčania smerujúce k zlepšeniu koordinácie odborného vzdelávania a prípravy pre trh práce.

Metodika bola schválená Ministerstvom školstva, vedy, výskumu a športu SR v súlade s § 3 ods. 1 písm. d) v spojení s § 5 ods. 3 písm. l) zákona č. 184/2009 Z. z. o odbornom vzdelávaní a príprave a o zmene a doplnení niektorých zákonov. Metodika upravuje účasť zástupcu vecne príslušnej stavovskej organizácie alebo profesijnej organizácie k jednotlivým študijným odborom na teoretickej časti odbornej zložky maturitnej skúšky, praktickej časti odbornej zložky maturitnej skúšky, absolventskej skúške alebo záverečnej skúške. Metodika zároveň upravuje súčinnosť stavovskej organizácie alebo profesijnej organizácie s obvodným úradom v sídle kraja a so strednou odbornou školou.

Štátny inštitút odborného vzdelávania v rámci národného projektu úzko spolupracuje s nasledovnými profesijnými a stavovskými organizáciami:

* Asociácia zamestnávateľských zväzov s združení SR (AZZZ SR)
* Slovenská potravinárska a poľnohospodárska komora (SPPK) – lesníci
* Slovenská obchodná a priemyselná komora (SOPK)
* Slovenská živnostenská komora (SŽK),
* Republiková únia zamestnávateľov (RÚZ).

**V prílohe č. 1** uvádzame vecnú pôsobnosť stavovských organizácií a profesijných organizácií v oblasti odborného vzdelávania a prípravy k učebným odborom a študijným odborom v ich pôsobnosti. Tabuľka tiež uvádza počty stredných odborných škôl s odbormi štúdia a počty žiakov v príslušných odboroch štúdia vo vecnej pôsobnosti organizácie aj v grafickom vyjadrení.

Účasť stavovskej organizácie alebo profesijnej organizácie na ukončovaní štúdia žiaka nadväzuje na ich predchádzajúce pôsobenie v oblasti tvorby obsahu a procesu odborného vzdelávania a prípravy. Účasťou stavovskej organizácie alebo profesijnej organizácie na ukončovaní štúdia žiaka sa zabezpečuje koordinácia odborného vzdelávania a prípravy z hľadiska výstupu zodpovedajúcemu požiadavkám stavovskej organizácie alebo profesijnej organizácie v súlade s potrebami trhu práce.

Z údajov dodaných profesijnými a stavovskými organizáciami aktivita 2.1.5. zisťovala mieru účasti zástupcov stavovských organizácií a profesijných organizácií na maturitných, záverečných a absolventských skúškach.

|  |  |  |  |  |
| --- | --- | --- | --- | --- |
| **Tabuľka č. 1** | 1 | 2 | 3 | 4 |
| Názov SaPO | Počet SOŠ, na ktorých sa konali maturitné, záverečné, absolventské skúšky[[1]](#footnote-1) / počet odborov štúdia | Počet SOŠ, na ktorých sa zástupcovia SaPO zúčastnili na ukončovaní štúdia | Počet delegovaných zástupcov na ukončovaní štúdia | Počet absolvovaných ukončovaní štúdia v % |
| **AZZZ SR** | 98 / 49 | 22 | 41 | 22,44 |
| **SPPK a SLK** | 96 / 84 | 41 | 41 | 42,70 |
| **SOPK** | 260 / 64 | 82 | absencia údajov | 31,53 |
| **SŽK** | 53 / 94 | 10 | absencia údajov | 18,86 |
| **RÚZ** | 301 / 75 | 43 | 75 | 14,28 |

Účasť zástupcov stavovských organizácií a profesijných organizácií (SaPO) na maturitných skúškach (tabuľka č. 2):

|  |  |  |  |
| --- | --- | --- | --- |
| **Tabuľka č. 2** | 1 | 2 | 3 |
| Názov SaPO | Počet maturitných skúšok na SOŠ /počet absolventov/ | Počet maturitných skúšok, na ktorých sa zástupcovia SaPO zúčastnili | Počet absolvovaných maturitných skúšok v % |
| **AZZZ SR** | 251 | 251 | 100 |
| **SPPK a SLK** | 1 011 | 39 | 3,85 |
| **SOPK** | 5745 | 115 | 2,0 |
| **SŽK** | 1147 | 0 | 0 |
| **RÚZ** | 15 158 | 20 | 0,13 |

Účasť zástupcov stavovských a profesijných organizácií (SaPO) na záverečných skúškach (tabuľka č. 3):

|  |  |  |  |
| --- | --- | --- | --- |
| **Tabuľka č. 3** | 1 | 2 | 3 |
| Názov SaPO | Počet záverečných skúšok na SOŠ/počet absolventov | Počet záverečných skúšok, na ktorých sa zástupcovia SaPO | Počet absolvovaných záverečných skúšok v % |
| **AZZZ SR** | 0 | 0 | 0 |
| **SPPK a SLK** | 809 | 17 | 2,10 |
| **SOPK** | 2426 | 151 | 6,22 |
| **SŽK** | 21 | 21 | 100 |
| **RÚZ** | 4472 | 69 | 1,54 |

Účasť zástupcov stavovských a profesijných organizácií (SaPO) na absolventských skúškach (tabuľka č. 4):

|  |  |  |  |
| --- | --- | --- | --- |
| **Tabuľka č. 4** | 1 | 2 | 3 |
| Názov SaPO | Počet absolventských skúšok na SOŠ/počet absolventov | Počet absolventských skúšok, na ktorých sa zástupcovia SaPO zúčastnili | Počet absolvovaných absolventských skúšok v % |
| **AZZZ SR** | 13 | 13 | 100 |
| **SPPK a SLK** | 29 | 0 | 0 |
| **SOPK** | 16 | 2 | 12,5 |
| **SŽK** | 45 | 0 | 0 |
| **RÚZ** | 182 | 0 | 0 |

Celkový počet maturitných skúšok, záverečných skúšok a absolventských skúšok za školský rok 2013/2014 bol definovaný na základe počtu absolventov v školskom roku 2013/2014.

Slovenská lesnícka komora úzko spolupracuje so Slovenskou poľnohospodárskou a potravinárskou komorou vzhľadom na skutočnosť, že odbory s lesníckym zameraním patria do skupiny študijných a učebných odborov č. 42 Poľnohospodárstvo a lesné hospodárstvo a rozvoj vidieka I a  č. 45 Poľnohospodárstvo a lesné hospodárstvo a rozvoj vidieka II. Obidve skupiny odborov patria do vecnej pôsobnosti Slovenskej poľnohospodárskej a potravinárskej komory v spolupráci so Slovenskou lesníckou komorou. Slovenská poľnohospodárska a potravinárska komora vypracovala jednu spoločnú súhrnnú správu o účasti svojich zástupcov na ukončení štúdia na stredných odborných školách za všetky skupiny odborov, ktoré má vo svojej vecnej pôsobnosti.

Republiková únia zamestnávateľov uvádza, že v kvantitatívnych ukazovateľoch o účasti na ukončovaní štúdia sú zahrnutí len zástupcovia, ktorých sama delegovala. Do skúšobných komisií pre záverečné skúšky a maturitné skúšky pre odbory, ktoré vecne spadajú pod Republikovú úniu zamestnávateľov delegovala po vzájomnej dohode svojich zástupcov aj ostatné stavovské a profesijné organizácie (SOPK, SŽK), ktorí sú v tejto správe nie zahrnutí.

Napriek predloženým neúplným údajom je z tabuľky č. 1 zrejmé, že účasť zástupcov profesijných a stavovských organizácií na ukončovaní štúdia bola v školskom roku 2013/2014 veľmi nízka, čo znevýhodňuje vyhodnocovanie získaných údajov klasickými štatistickými metódami.

***Účasť zástupcov profesijných alebo stavovských organizácií na maturitných skúškach***

Asociácia zamestnávateľských zväzov a združení SR (AZZZ) sa zúčastnila na maturitných skúškach, kde ukončovalo štúdium 251 absolventov. Delegovaní zástupcovia AZZZ vo svojich správach zhodnotili, že zručnosti žiakov a využívanie odbornej terminológie boli počas maturitnej skúšky ale aj záverečnej skúšky na veľmi dobrej úrovni. Učebné pomôcky boli využívané vhodne, v dostatočnom rozsahu a v závislosti od riešeného zadania. Na praktickej časti odbornej zložky maturitnej skúšky sa delegovaní zástupcovia AZZZ nezúčastnili. Na maturitných ale aj záverečných skúškach boli delegovaní zástupcovia platnými členmi skúšobných komisií, bolo im umožnené klásť otázky, ako ak aktívne sa podieľať na klasifikácii a na celkovom hodnotení žiakov.

Slovenská poľnohospodárska a potravinárska komora sa spolu so Slovenskou lesníckou komorou sa zúčastnila na 39 maturitných skúškach, ktoré sa uskutočnili na stredných odborných školách vyučujúcich odbory, ktoré patria do jej pôsobnosti*,* kde ukončovalo štúdium 1 011absolventov.Delegovaní zástupcovia SPPK zhodnotili, že zručnosti žiakov a využívanie odbornej terminológie boli počas maturitnej skúšky ale aj záverečnej skúšky v priemere dobré, učebné pomôcky boli využívané vhodne, v dostatočnom rozsahu a v závislosti od riešeného zadania. Na praktickej časti odbornej zložky maturitnej skúšky sa nezúčastnili 6 delegovaní zástupcovia AZZZ. Hodnotenie odbornej úrovne v praktickej časti odbornej zložky maturitnej skúšky väčšina delegovaných zástupcov hodnotila stupňom 4. Všetci delegovaní zástupcovia uviedli, že na maturitných ale aj záverečných skúškach boli platnými členmi skúšobných komisií, bolo im umožnené klásť otázky, ako ak aktívne sa podieľať na klasifikácii a na celkovom hodnotení žiakov.

Slovenská obchodná a priemyselná komora sa zúčastnila na 115 maturitných skúškach, ktoré sa uskutočnili na stredných odborných školách vyučujúcich odbory, ktoré patria do jej pôsobnosti. Na stredných školách, ktoré patria do pôsobnosti slovenskej obchodnej a priemyselnej komory ukončovalo štúdium 5 745 absolventov. Delegovaní zástupcovia v rámci hodnotenia kvalitatívnych ukazovateľov vo vzťahu k jednotlivým odborom vzdelávania konštatovali, že úroveň a vyjadrovacie schopnosti žiakov stredných odborných škôl sú slabé, odbornú úroveň žiakov hodnotili stupňom dobrý, v niektorých prípadoch chválitebný. Delegovaní zástupcovia zdôrazňujú účasť odborníka z praxe na ukončovaní štúdia za nevyhnutnosť.

Slovenská živnostenská komora nepredložila údaje, ktoré by preukazovali mieru účasti zástupcov tejto komory na maturitných skúškach. Na stredných odborných školách patriacich do pôsobnosti Slovenskej živnostenskej komory ukončovalo štúdium maturitou 1 147 absolventov. Delegovaní zástupcovia v rámci hodnotenia kvalitatívnych ukazovateľov vo vzťahu k jednotlivým odborom vzdelávania konštatovali, že pokiaľ ide o hodnotenie zručností žiakov a využívanie odbornej terminológie, tieto hodnotili v priemere chválitebne, využívanie učebných pomôcok a celkové hodnotenie odbornej úrovne žiakov ako dobré.

Republiková únia zamestnávateľov sa zúčastnila na 20 maturitných skúškach. Na stredných odborných školách, ktoré patria do pôsobnosti RÚZ ukončilo štúdium maturitnou skúškou 15 158 absolventov. Celkove sa na ukončovaní štúdia zúčastnilo 75 delegovaných zástupcov RÚZ. Delegovaní zástupcovia v rámci hodnotenia kvalitatívnych ukazovateľov vo vzťahu k jednotlivým odborom vzdelávania konštatovali, že kvalitatívne hodnotenie má vyššiu výpovednú hodnotu ako v minulom školskom roku, zručnosť žiakov, odborná úroveň, využívanie odbornej terminológie ako aj využívanie učebných pomôcok boli hodnotené pozitívne. Všetci delegovaní zástupcovia uviedli, že na maturitných ale aj záverečných skúškach boli platnými členmi skúšobných komisií, bolo im umožnené klásť otázky, ako ak aktívne sa podieľať na klasifikácii a na celkovom hodnotení žiakov.

***Účasť zástupcov profesijných alebo stavovských organizácií na záverečných skúškach***

Asociácia zamestnávateľských zväzov a združení SR sa záverečných skúšok nezúčastnila.

Slovenská potravinárska a poľnohospodárska komora sa spolu so Slovenskou lesníckou komorou zúčastnila na 17 záverečných skúškach*,* ktoré sa uskutočnili na stredných odborných školách vyučujúcich odbory, ktoré patria do jej pôsobnosti. Na stredných odborných školách v jej pôsobnosti ukončovalo štúdium 809 žiakov.

Slovenská obchodná a priemyselná komora sa zúčastnila na 151 záverečných skúškach. Na stredných odborných školách v pôsobnosti SOPK ukončilo štúdium záverečnou skúškou 2 426 žiakov.

Slovenská živnostenská komora sa zúčastnila na 21 záverečných skúškach, ktoré ukončilo 21 žiakov v učebných odboroch patriacich do pôsobnosti SŽK.

Republiková únia zamestnávateľov sa zúčastnila 69 záverečných skúšok. Učebné odbory, ktoré patria do pôsobnosti RÚZ ukončilo 4 472 žiakov.

Všetci nominovaní zástupcovia stavovských organizácií a profesijných organizácií zhodne konštatovali, že na maturitných a záverečných skúškach boli platnými členmi skúšobných komisií, mohli klásť otázky ale aj aktívne sa podieľať na klasifikácii a na celkovom hodnotení žiakov

***Účasť zástupcov profesijných alebo stavovských organizácií na absolventských skúškach***

Z predložených správ stavovských a profesijných organizácií je zrejmé, že ich nominovaní zástupcovia sa absolventských skúšok na stredných odborných školách, patriacich do ich pôsobnosti zúčastnili v dvoch prípadoch, a to Slovenská obchodná a priemyselná komora na 2 absloventských skúškach a Asociácia zamestnávateľských zväzov a združení SR na 13 absloventských skúškach. Absolventské skúšky absolvovalo 285 absolventov.

Z vyššie uvedených štatistických údajov vyplýva, že účasť zástupcov profesijných a stavovských organizácií na ukončení štúdia na stredných odborných školách je veľmi nízka. Uvedené je zrejme spôsobené skutočnosťou, že účasť zástupcov profesijných a stavovských organizácií je v metodike uvedená ako ,,možnosť“ a nie ako povinnosť.

***Návrhy a odporúčania zástupcov stavovských a profesijných organizácií smerujúce k zlepšeniu koordinácie odborného vzdelávania a prípravy pre trh práce:***

Z predložených správ o účasti zástupcu stavovských a profesijných organizácií na ukončovaní štúdia zhodne všetci navrhuj a odporúčajú:

* Vykonávať odbornú prípravu žiakov u zamestnávateľa. Zamestnávateľ by mal vstupovať do obsahu vzdelávania a implementovať potrebné učivo z praxe do školských vzdelávacích programov
* Žiakov stredných odborných škôl zapájať do produktívnej práce, zvýšiť záujem firiem o svojich budúcich zamestnancov
* Uskutočňovať nábory žiakov do učebných odborov, zvýšiť motiváciu žiakov k štúdiu a príprave na budúce povolanie
* Potrebu popularizácie učebných odborov stredných odborných škôl už v prostredí základného školstva a tím podporiť vyšší záujem rodičov aj žiakov o potrebné študijné odbory
* Pre žiakov stredných odborných škôl zabezpečovať odborné exkurzie, prednášky a návštevy výrobných podnikov
* Intenzívnejšie prepojenie školy s odborníkmi z praxe, viac ich zapájať do vyučovacieho procesu, viac prepájať teóriu s aktuálnou/súčasnou praxou
* Zvýšiť motiváciu žiakov o absolvovanie individuálnych praxí
* Modernizovať praktické učebne, laboratóriá, vybaviť školy modernejšou strojovou technikou bežne používanou v praxi, didaktickými a praktickými pomôckami, univerzálnymi aj špecializovanými strojmi, diagnostikou napr. v opravárenstve. modernizovať pracoviská praktickej výučby
* Užšiu spoluprácu školy s podnikateľskými subjektmi pre lepšie uplatnenie absolventov do praxe
* Upraviť prísnejšie kritéria pre prijímanie absolventov základných škôl na stredné odborné školy.

***Záver***

Zo správ predložených stavovskými a profesijnými organizáciami o ich účasti na ukončovaní štúdia vyplýva, že účasť je veľmi nízka. O tejto skutočnosti svedčí fakt, že len malá časť delegovaných zástupcov sa reálne zúčastnila maturitných, záverečných a absolventských skúšok na stredných odborných školách. Uvedené je zrejme spôsobené dobrovoľnosťou a nie povinnosťou účasti zástupcov stavovských a profesijných organizácií na ukončovaní štúdia, ako to vyplýva z „Metodiky účasti zástupcu stavovskej organizácie alebo profesijnej organizácie na teoretickej časti odbornej zložky maturitnej skúšky, praktickej časti odbornej zložky maturitnej skúšky, absolventskej skúške alebo záverečnej skúške“.

|  |
| --- |
|  |

Príloha 1

Vecná pôsobnosť stavovských a profesijných organizácií v oblasti odborného vzdelávania a prípravy

1. Celkový počet stredných odborných škôl bol určený z verejne dostupných údajov na internetovej doméne [www.cvtisr.sk](http://www.cvtisr.sk), na ktorej sú zverejnené všetky stredné odborné školy spolu s učebnými odbormi, ako aj druhom ukončovania štúdia. Z predmetného zoznamu boli vyselektované stredné odborné školy, na ktorých sa štúdium ukončuje formou záverečnej skúšky, maturitnej skúšky a absolventskej skúšky. [↑](#footnote-ref-1)